Gigi (film 1958)
"Gigi" on 1958. aastal valminud Ameerika Ühendriikide muusikafilm, mis põhineb Sidonie-Gabrielle Colette'i romaanil "Gigi". Filmi stsenaariumi ja laulude sõnad kirjutas Alan Jay Lerner, laulud viisistas Frederick Loewe. "Gigi" on pärjatud 9 Oscariga. 1973. aastal toodi Broadwayl lavale filmil põhinev muusikal. Aastal 1991 tunnistati film kultuuriliselt oluliseks ning võeti USA Kongressi raamatukogu National Film Registrysse.